પોલીસ કમિશનરના રાતે 10 વાગ્યા પછી ફટાકડા નહી ફોડવાના જાહેરનામાનો ભંગ ન થાય તથા શહેરની સલામતીને ધ્યાનમાં રાખીને પૂર્વ વિસ્તારની પોલીસ છેલ્લા 3 દિવસથી પેટ્રોલીંગ કરી રહી હોઇ પરવાના વગર કે સેફ્ટી વગર ફ્ટાકડા વેચવાના કેસ, લારી અને નાના નાના પાથરણા લઇને દિવાળીમાં વેપાર કરતા લોકો પર મોટા ભાગના કેસ કરવામાં આવ્યા હતા. પશ્ચિમ વિસ્તારની પોલીસ પણ દોડતી થઇ હતી. સમગ્ર શહેરમાં મળીને 3 ડઝનથી વધારે કેસ નિયત સમય પછી ફટાકડા ફોડવા તથા લાઇસન્સ વગર ફટાકડા વેચવાના કેસ પોલીસ દ્વારા નોંધાયા હતા. બીજી તરફ એરપોર્ટ વિસ્તાર, ખોખરા, મેઘાણીનગર, અમરાઇવાડી અને રામોલ સહિતના પૂર્વ અમદાવાદમાં મોડી રાતે ફટાકડા ફોડવાન ગુના નોંધાયા હતા.